*ОТЧЕТ*

***ЗА ДЕЙНОСТТА***

***НА НАРОДНО ЧИТАЛИЩЕ „ПРОБУДА-2014г.”с.СОПОТ***

***ЗА 2019 ГОДИНА***

**І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

 Обогатяване на културния живот в селото и удовлетворяване потребностите на населението чрез:

- съхранение и развитие на традициите на българския фолклор

- възпитаване и утвърждаване на националното самосъзнание и културната идентичност;

- обмен между културите на различните етноси

- осигуряване на достъп до информация и комуникация

**ІІ. ЦЕЛИ И ЗАДАЧИ**

1. Обогатяване на културния живот, социалната и образователната дейност в селото

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор.

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината

**ІІІ. ОСНОВНИ ДЕЙНОСТИ**

**1. Библиотечна дейност**

 **Основни цели**

-Поддържане и обогатяване на библиотечния фонд

-Подобряване работата с читателите - увеличаване броя на читателите и на читателските посещения

-Организиране на мероприятия за честване на исторически събития и празници

-Библиотечен фонд:

 Читалищната библиотека разполага с 4635 библиотечни единици предоставени на свободен достъп за читателите.

- През 2019 г. в библиотеката са регистрирани 38 читатели посетили библиотеката през годината за книги.

- Набавена литература: 60 подарени книги

- През 2019г. имаме 3 броя абонирани периодични издания:

 „Клуб 100“, „Златна възраст”, „Хоби Фермер”

Библиотеката ни е разположена на първия етаж на сградата и се намира в една стая. /50кв.м./ Имаме 2 шкафа и 11 стелажа,2 маси,1 бюро и 11 стола.

Читалището разполага с 2 компютър и 1 принтер /дарение/

През 2016г. закупихме печка на дърва за отоплението на библиотеката.

През 2017 г. закупихме нов принтер.

През 2018 г. закупихме енергоспестяващи лампи и нови ключове за да подобрим осветлението в библиотеката.Г-н Радослав Стоянов ни подари принтер.

През 2019г. закупихме нов лаптоп. Благодарение на община Угърчин поставихме нова дограма на читалищният салон.

Членския внос е 1лев. Имаме 55 читалищни членове.

През 2019г. имахме много и разнообразни празници:

* Първият е Бабинден - денят на родилната помощ. Имаше конкурс за най-красива и вкусна погача, за най-оригинален домашно приготвен кекс.
* На 19 февруари почетохме 146г.от гибелта на Васил Левски. Читалищния секретар изнесе беседа за живота на Апостола и връзката му със Сопотският революционен комитет. Г-жа Венета Банчева

рецитира стихотворения за Апостола. Бяха поднесени цветя от кметството и читалището на село Сопот

* На 1март раздадохме мартеници за празника Баба Марта
* На 3март поднесохме цветя по случай националният ни празник на паметника ,,Руската скала “ в с. Лесидрен
* Денят на жената 8-март бе отбелязан с музикална програма и конкурс за най-вкусно ястие. На всички жени подарихме цветя.
* Великден отбелязахме с тържествена света литургия и размяна на великденски яйца в църквата ,,Св. Николай Чудотворец“.
* Спасовден /08.06.2019/ е празникът на селото ни. Добринка Атанасова- кмет на селото изнесе приветствие към всички присъстващи. Свещеник Димитър Попстоев отслужи водосвет за здраве и благополучие.

В празничната програма участваха: певческата група при НЧ,,Въло Радев“ и гайдаря Илия Иков от с.Лесидрен, певицата Невена Джахова от гр.Угърчин , танцова група от гр.Плевен. Имаше традиционната за селото ни курбан чорба и яхния от овнешко месо,безплатно за всички присъстващи.

* На 18.07.2019г. отбелязахме 182г. от рождението на Васил Левски.Читалищният секретар изнесе беседа за живота и делото на Апостола.Поднесохме цветя на паметника на сопотския революционен комитет.
* На 06.12. 2019г. - Никулден в храма „Св.Николай Чудотворец” свещеник Димитър Попстоев отслужи тържествена света литургия. Раздадохме си риба, хляб и сладки.
* На 20.12.19г. –Коледно парти с томбола и музика.

 Читалището има facebook страница : Читалище с.Сопот

 E mail : chitalishte\_sopot@abv.bg

Секретар на читалище:

 / Катя Диева/